Encyklopedie českých právních dějin

Encyklopedie českých právních dějin je česko-jazyčná špecializovaná encyklopédia zameraná na dejiny českého práva a štátu. Okrem látky spojenej s právom dnešnej Českej republiky poskytuje množstvo informácií k česko-slovenským právnym dejinám, no aj k predrepublikovému obdobiu, teda aj k rakúskemu právu či českému stredovekému právu. Obsahuje tiež heslá s presahom do kánonického a rímskeho práva, pokiaľ sa dotýkajú českého právneho prostredia. 

Encyklopédia vznikala v rámci činnosti The European Society for History of Law (slov. Európska spoločnosť pre právne dejiny), ktorá bola založená v roku 2009 v Brne a v spolupráci s viacerými českými a slovenskými vedeckými pracoviskami, archívmi a múzeami. 

Samotná encyklopédia začala vznikať od roku 2013 a prvý zväzok bol vydaný v roku 2015. Encyklopédia vychádzala vo vydavateľstvách Aleš Čeněk a KEY Publishing. 

Encyklopédia má 26 zväzkov, pričom vychádza v tlačenej a platenej elektronickej verzii. Hlavnými redaktormi encyklopédie boli Karel Schelle a Jaromír Tauchen, docenti z Katedry dejín štátu a práva na Právnickej fakulte Masarykovej univerzity v Brne. Na redakcii biografických zväzkov sa podieľali aj David Kolumber a Ondřej Horák.

Prvý zväzok získal v roku 2017 čestné uznanie českej Jednoty tlmočníkov a prekladateľov v rámci súťaže Slovník roka 2016.

+Zväzky Sv. Heslá Rok vydania Str. 1. AČ 2015  972 2. DJ 2016  916  3. KM 2016  877 4. NO 2016  840  5. PaPrávni 2016  934 6. PrávníPrávo po 2016 883 7. Právo praProb 2017 829 8. Procesy (do roku 1949)  2017 977 9. Procesy (od roku 1950)Pů 2017 929 10. RŘíš 2017  813 11. Řízení 2018  909 12. SaSmlouva ná 2018  825 13. Smlouva oSoučást  2018 887 14. Soudnictví 2019 855 15. SoukroméSpráva ústřední2019 926 16. Správa veřejnáSuché 2019 899 17. SvatáŠtrbské 2019 884 18. TaTy 2019 890 19. UÚ  2020 806 20. VáVolba 2020 799 21. VolbyZákon o 2020 833 22. Zákon obŽ2021 814 23. Biografie právníků AJ 2022 855 24. Biografie právníků KŘ 2023 882 25. Biografie právníků SŽ 2024 858  26. Dodatková věcná hesla a přílohy 2024 1021

 Referencie 

 Iné projekty 

Kategória:České encyklopédie